ddrg/super_eurlex huggingface dataset:
Úradný vestník L 188 , 26/07/2003 S. 0001 - 0002



Rozhodnutie Rady z 15. júla 2003, ktorým sa mení a dopĺňa Protokol o štatúte Súdneho dvora (2003/527/ES, Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 245 ods. 2, so zreteľom na Zmluvu o založení Európskeho spoločenstva pre atómovú energiu, najmä na jej článok 160 ods. 2, so zreteľom na požiadavku Súdneho dvora z 12. februára 2003, so zreteľom na stanovisko Komisie zo 17. júna 2003, so zreteľom na stanovisko Európskeho parlamentu z 3. júna 2003, keďže: (1) Článok 20 Protokolu o štatúte Súdneho dvora Európskych spoločenstiev, naposledy zmeneného a doplneného rozhodnutím Rady 2002/653/ES [1], povoľuje nečlenským štátom zúčastniť sa na predbežnom konaní pred Súdnym dvorom, pričom dohoda týkajúca sa predmetnej záležitosti uzavretá Radou s jedným alebo viacerými nečlenskými štátmi ustanovuje takúto účasť tam, kde súd alebo tribunál členského štátu uvádza Súdny dvor pre predbežné konanie v otázke spadajúcej do rámca rozsahu dohody. (2) Článok 7 Zmluvy z Nice, ktorou sa mení a dopĺňa Zmluva o Európskej únii, Zmluvy o založení Európskych spoločenstiev a niektoré súvisiace akty [2], podpísanej v Nice 26. februára 2001, zrušuje Protokol o štatúte Súdneho dvora pripojenom k Zmluve o Európskej únii, k zmluve o založení Európskej únie a k Zmluve o založení Európskeho spoločenstva pre atómovú energiu. (3) Článok 23 štatútu Súdneho dvora reprodukuje ustanovenia článku 20 štatútu Súdneho dvora Európskych spoločenstiev, ale nezohľadňuje dodatok vykonaný rozhodnutím 2002/653/ES, a preto je nevyhnutné zmeniť a doplniť článok 23 Protokolu o štatúte Súdneho dvora, ROZHODLA TAKTO: Článok 1 V článku 23 Protokolu o štatúte Súdneho dvora sa vkladajú tieto odseky: "Ak dohoda týkajúca sa osobitnej predmetnej záležitosti, uzavretá Radou a jedným alebo viacerými nečlenskými štátmi, ustanovuje, že tieto štáty sú oprávnené predložiť stanoviská k prípadu alebo písomné pripomienky, ak súd alebo tribunál členského štátu uvádza ako Súdny dvor na predbežné konanie v otázke spadajúcej pod dohodu, rozhodnutie vnútroštátneho súdu alebo tribunálu obsahujúce túto otázku sa takisto oznámi nečlenským štátom, ktorých sa to týka. Tieto štáty podajú na Súdny dvor stanoviská k prípadu alebo písomné pripomienky do dvoch mesiacov od tohto oznámenia." Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. V Bruseli 15. júla 2003 Za Radu predseda G. Tremonti [1] Ú. v. ES L 218, 13.8.2002, s. 1. [2] Ú. v. ES C 80, 10.3.2001, s. 1. --------------------------------------------------
Úradný vestník L 181 , 19/07/2003 S. 0025 - 0026



Rozhodnutie Rady zo 6. júna 2003 o podpísaní dohôd medzi Európskou úniou a Spojenými štátmi americkými o extradícii a vzájomnej právnej pomoci v trestných veciach (2003/516/ES) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 24 a 38, keďže: (1) členské štáty Európskej únie spolupracujú v trestných veciach so Spojenými štátmi americkými na základe bilaterálnych dohôd, dohovorov, zmlúv, vnútroštátnych právnych predpisov a úprav; (2) Európska únia je určená zdokonaliť túto spoluprácu, aby sa mohlo lepším spôsobom bojovať najmä s medzinárodným zločinom a terorizmom; (3) Rada rozhodla 26. apríla 2002 poveriť predsedníctvo, s pomocou Komisiou, na začatie rokovaní so Spojenými štátmi americkými a predsedníctvo vyjednalo dve dohody so Spojenými štátmi americkými o medzinárodnej spolupráci v trestných veciach, jednu z nich o vzájomnej právnej pomoci a druhú o extradícii; (4) dohody budú podpísané v mene Európskej únie s výhradou ich následného uzavretia. Európska únia vydá pri ich podpísaní toto vyhlásenie: "Európska únia konštatuje, že v procese vývoja v priestore slobody, bezpečnosti a spravodlivosti, možno očakávať dôsledky, ktoré ovplyvnia dohody so Spojenými štátmi. Únia starostlivo zváži tento vývoj, najmä s ohľadom na článok 10 ods. 2 Dohody o extradícii. Únia si želá konzultovať so Spojenými štátmi, aby našli riešenia k akémukoľvek vývoju, ktorý bude ovplyvnený dohodami, vrátane revízie dohôd, ak to bude potrebné. Štáty únie uvádzajú, že článok 10 nevytvára precedens na rokovania s tretími štátmi."; (5) dohody predpokladajú v ich článku 3 ods. 2, že budú vymenené listiny medzi Spojenými štátmi americkými a členskými štátmi Európskej únie na uplatňovanie bilaterálnych zmlúv. článok 3 ods. 3 Dohody o vzájomnej právnej pomoci zaisťuje podobné povinnosti pre tie členské štáty, ktoré nemajú zmluvu o bilaterálnej vzájomnej pomoci so Spojenými štátmi. S ohľadom na vypracovanie takýchto listín by členské štáty mali koordinovať ich postup v rámci Rady, ROZHODLA TAKTO: Článok 1 1. Predseda Rady sa týmto poveruje určiť osobuy) splnomocnenú(é) na podpísanie dohody v mene Európskej únie s výhradou jej neskoršieho uzavretia. 2. Text dohody a priložená d§vodová správa, neskoršie záznamy a dohody medzi Európskou úniou a Spojenými štátmi americkými sú pripojené k tomuto rozhodnutiu. Článok 2 1. Členské štáty prijmú potrebné opatrenia s ohľadom na vypracované listiny medzi nimi a Spojenými štátmi americkými v zmysle článku 3 ods. 2 Dohody o extradícii a v zmysle článku 3 ods. 2 a 3 Dohody o vzájomnej právnej pomoci. 2. Členské štáty koordinujú svoj postup podľa ods. 1 v rámci Rady. Článok 3 V prípade rozšírenia územného uplatňovania dohôd v súlade s článkom 20 ods. 1 písm. b), druhá zarážka dohody o vzájomnej právnej pomoci, Rada jednomyselne rozhodne v mene Európskej únie. Článok 4 Toto rozhodnutie a jeho prílohy sa uverejnia v Úradnom vestníku Európskej únie. V Luxemburgu 6. júna 2003 Za Radu predseda M. Chrisochoïdis --------------------------------------------------
Úradný vestník L 179 , 17/07/2003 S. 0001 - 0002



Rozhodnutie Rady z 13. júna 2003 o pristúpení Európskeho spoločenstva k Protokolu z roku 1979 o znížení kyslosti, eutrofizácie a úrovni prízemného ozónu Dohovoru o diaľkovom znečisťovaní ovzdušia prechádzajúcom hranicami štátu (2003/507/ES) RADA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, najmä na jej článok 175 odsek 1, v spojení s článkom 300 odsek 2, prvá veta prvého pododseku a odsek 3, prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Okysličovanie, eutrofizácia a úrovni prízemného ozónu zapríčiňujú neprijateľnú škodu prostrediu a ľudskému zdraviu v spoločenstve. (2) 30. novembra 1999 výkonný orgán Dohovoru o diaľkovom znečisťovaní ovzdušia prechádzajúcom hranicami štátu k Protokolu o znížení kyslosti, eutrofizácie a úrovni prízemného ozónu (Gothenburgský protokol); Gothenburský protokol stanovuje pre každú stranu maximálne povolené úrovne emisií (hranice emisií) štyroch hlavných znečisťujúcich látok spôsobujúcich kyslosť, eutrofizáciu a prízemný ozón: oxid siričitý, oxidy dusíka, prchavé organické zlúčeniny a amoniak; tieto hranice budú splnené do roku 2010. (3) Uplatňovanie Gothenburgského protokolu prispieva k dosiahnutiu cieľov spoločenstva pri ochrane prostredia a ľudského zdravia. (4) Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie [3] stanovuje záväzné národné hranice emisií, ktoré budú splnené najneskôr do roku 2010 a ktoré sú rovnocenné alebo prísnejšie ako tie, ktoré sú vyžadované podľa Gothenburgského protokolu pre každý členský štát. (5) Smernica Európskeho parlamentu a Rady 2001/80/ES z 23. októbra o obmedzení emisií určitých znečisťujúcich látok do ovzdušia z veľkých spaľovacích zariadení [4] stanovuje nové hodnoty hraníc emisií v tomto sektore, ktoré sú zhodné s tými, stanovenými podľa Gothenburgského protokolu. (6) Spoločenstvo v dôsledku toho, pristúpi ku Gothenburgskému protokolu, ROZHODLA TAKTO: Článok 1 Pristúpenie spoločenstva k Protokolu o znížení kyslosti, eutrofizácie a úrovni prízemného ozónu Dohovoru o diaľkovom znečisťovaní ovzdušia prechádzajúcom hranicami štátu z roku 1979 sa schvaľuje v mene spoločenstva. Znenie protokolu obsahuje príloha priložená k tomuto rozhodnutiu. Článok 2 Týmto sa predseda Rady poveruje určiť osobuy) splnomocnenú(é) na uloženie prístupovej listiny u Generálneho tajomníka Spojených národov v súlade s článkom 16 protokolu. Článok 3 Toto rozhodnutie bude uverejnené v Úradnom vestníku Európskej Únie. V Luxemburgu 13. júna 2003 Za Radu predseda G. Papandreou [1] Ú. v. ES C 151 E, 25.6.2002, s. 74. [2] Stanovisko zo 4. júla 2002 (ešte neuverejnené v úradnom vestníku). [3] Ú. v. ES L 309, 27.11.2001, s. 22. [4] Ú. v. ES L 309, 27.11.2001, s. 1. --------------------------------------------------
Úradný vestník L 199 , 07/08/2003 S. 0019 - 0019



Rozhodnutie Rady z 21. júla 2003, ktoré sa týka uzavretia dohody o vedeckej a technologickej spolupráci medzi Európskym spoločenstvom a Čílskou republikou (2003/589/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 170 ods. 2 v spojitosti s prvou vetou prvého pododseku článku 300 ods. 2 a článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Komisia v mene spoločenstva prerokovala s Čílskou republikou dohodu o vedeckej a technologickej spolupráci. (2) Táto dohoda bola s výhradou možného uzavretia v neskoršom termíne v mene spoločenstva podpísaná 23. septembra 2002 v Bruseli. (3) Dohoda by sa mala schváliť, ROZHODLA TAKTO: Článok 1 Dohoda o vedeckej a technologickej spolupráci medzi Európskym spoločenstvom a Čílskou republikou sa týmto v mene spoločenstva schvaľuje. Text dohody je pripojený k tomuto rozhodnutiu. Článok 2 Predseda Rady vydá v mene spoločenstva notifikáciu podľa článku 11 dohody. V Bruseli 21. júla 2003 Za Radu predseda F. Frattini [1] Návrh z 24. februára 2003 (zatiaľ neuverejnený v úradnom vestníku). [2] Stanovisko z 3. júna 2003 (zatiaľ neuverejnené v úradnom vestníku). --------------------------------------------------
Úradný vestník L 197 , 05/08/2003 S. 0037 - 0037



Rozhodnutie Rady 2003/582/SZBP z 21. júla 2003 o záveroch Dohody medzi Európskou úniou a Ruskou federáciou o účasti tohto štátu na Policajnej misii Európskej únie (EUPM) v Bosne a Hercegovine RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok 24, so zreteľom na odporúčanie predsedníctva, keďže: (1) Rada prijala jednotnú akciu 2002/210/SZBP z 11. marca 2002 o Policajnej misii Európskej únie [1] a jednotné akcie 2003/141/SZBP z 27. februára 2003 [2] a 2003/188/SZBP zo 17. marca 2003 [3], ktorými sa mení a dopĺňa jednotná akcia 2002/210/SZBP o Policajnej misii Európskej únie. (2) Článok 8 ods. 3 jednotnej akcie 2002/210/SZBP upravuje podrobné ustanovenia, ktoré sa týkajú účasti tretích krajín na EUPM a ktoré môžu byť subjektom dohôd podľa článku 24 Zmluvy o Európskej únii. (3) Podľa rozhodnutia Rady zo 14. októbra 2002, ktorým sa predsedníctvo oprávňuje na začatie rokovaní, predsedníctvo vyjednalo Dohodu s Ruskou federáciou o jej účasti na EUPM. (4) Európska únia a Ruská federácia súhlasili so znením dohody, ktorá by sa mala pripojiť k výmene listov a s tým, že dohoda by sa mala predbežne uplatňovať od jej podpísania pred nadobudnutím platnosti. (5) Táto výmena listov by sa mala podpísať a dohoda by sa mala schváliť v mene Európskej únie, ROZHODLA TAKTO: Článok 1 Týmto sa výmena listov a Dohoda medzi Európskou úniou a Ruskou federáciou o účasti tohto štátu na Policajnej misii Európskej únie (EUPM) v Bosne a Hercegovine schvaľuje v mene Európskej únie. Znenia výmeny listov a dohody sú pripojené k tomuto rozhodnutiu. Článok 2 1. Predseda Rady sa týmto oprávňuje vymenovať osobu(y) splnomocnenú(é) na podpísanie dohody vo forme výmeny listov tak, aby sa stala záväznou pre Európsku úniu. 2. Predseda Rady sa týmto oprávňuje postúpiť notifikáciu uvedenú v dohode vo forme výmeny listov. Článok 3 Toto rozhodnutie sa uverejní v Úradnom vestníku Európskej únie. Článok 4 Toto rozhodnutie nadobúda účinnosť dňom jeho uverejnenia. V Bruseli 21. júla 2003 Za Radu predseda F. Frattini [1] Ú. v. ES L 70, 13.3.2002, s. 1. [2] Ú. v. ES L 53, 28.2.2003, s. 63. [3] Ú. v. ES L 73, 19.3.2003, s. 9. --------------------------------------------------
Úradný vestník L 218 , 30/08/2003 S. 0055 - 0056



Rozhodnutie Komisie z 29. augusta 2003, ktorým sa stanovujú prechodné opatrenia, ktoré sa majú v Maďarsku uplatňovať so zreteľom na veterinárne kontroly výrobkov živočíšneho pôvodu z Rumunska (oznámené pod číslom dokumentu C(2003) 3074) (Text s významom pre EHP) (2003/630/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 97/78/ES z 18. decembra 1997, ktorá stanovuje zásady, ktorými sa riadi organizácia veterinárnych kontrol výrobkov, ktoré vstupujú do spoločenstva z tretích krajín [1], zmenenú a doplnenú prílohou II(6)b)(1)(53)b) k Aktu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 21, so zreteľom na Akt týkajúci sa podmienok pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii a na úpravy zmlúv, na ktorých sa zakladá Európska únia, a najmä na jeho článok 42, keďže: (1) Maďarsku bolo udelené prechodné obdobie troch rokov pre určité aspekty systému veterinárnych kontrol týkajúce sa noriem pre zariadenia požadované na hraniciach s Rumunskom na kontroly výrobkov živočíšneho pôvodu. (2) Toto opatrenie sa obmedzuje iba na podmienky pre zariadenia a všetky ostatné aspekty veterinárnych kontrol by sa mali realizovať podľa požiadaviek EÚ. (3) Mali by sa preto prijať ustanovenia na identifikáciu hraničných inšpekčných stanovíšť na hraniciach s Maďarskom, kde by sa mohli kontrolovať výrobky živočíšneho pôvodu z Rumunska, a stanoviť príslušné výnimky z platných požiadaviek na inšpekčné zariadenia pre výrobky živočíšneho pôvodu na týchto hraničných inšpekčných stanovištiach. (4) Výnimka z platného pravidla oddeľovania pre hraničné inšpekčné stanovištia s nízkou výťažnosťou stanoveného v článku 4 ods. 5 rozhodnutia Komisie 2001/812/EC [2] by sa mala uplatniť bez ohľadu na maximálny počet zásielok stanovených na základe tejto výnimky. (5) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Výrobky živočíšneho pôvodu prichádzajúce automobilovou dopravou z Rumunska musia vstúpiť na územie Maďarska cez hraničné inšpekčné stanovištia uvedené v tejto prílohe. Článok 2 Článok 4 ods. 5 rozhodnutia 2001/812/ES platí pre hraničné inšpekčné stanovište uvedené v prílohe bez obmedzenia počtu zásielok prechádzajúcich cez uvedené hraničné inšpekčné stanovište. Článok 3 Toto rozhodnutie nadobudne účinnosť s výhradou nadobudnutia platnosti Aktu o pristúpení a v deň nadobudnutia tejto platnosti. Článok 4 Toto rozhodnutie je platné do 30. apríla 2007. Článok 5 Toto rozhodnutie je adresované členským štátom. V Bruseli 29. augusta 2003 Za Komisiu David Byrne člen Komisie [1] Ú. v. ES L 24, 30.1.1998, s. 9. [2] Ú. v. ES L 306, 23.11.2001, s. 28. -------------------------------------------------- PRÍLOHA Hraničné inšpekčné stanovištia na maďarsko-rumunských hraniciach. Nagylak --------------------------------------------------
Úradný vestník L 216 , 28/08/2003 S. 0026 - 0026



Rozhodnutie Rady z 18. februára 2003 o uzavretí dohody vo forme výmeny listov medzi Európskym spoločenstvom a Ruskou federáciou, ktorou sa zriaďuje systém dvojitej kontroly bez množstvových obmedzení, pokiaľ ide o vývoz niektorých výrobkov z ocele z Ruskej federácie do Európskeho spoločenstva (2003/618/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v súvislosti s prvou vetou článku 300 ods. 2, so zreteľom na návrh Komisie, keďže: (1) 1. decembra 1997 vstúpila do platnosti dohoda o partnerstve a spolupráci, ktorou sa zriaďuje partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane [1]. (2) Európske spoločenstvo a Ruská federácia sa dohodli na zriadení systému dvojitej kontroly, pokiaľ ide o niektoré výrobky z ocele na obdobie od 13. októbra 1997 do 31. decembra 1999. Táto dohoda vo forme výmeny listov sa prostredníctvom rozhodnutia 97/741/ES [2] v mene Európskeho spoločenstva schválila. Systém sa prostredníctvom rozhodnutia 2000/294/ES [3] rozšíril na obdobie od 1. januára 2000 do 31. decembra 2002. Nariadenie (ES) č. 2135/97 [4], rozšírené nariadením (ES) č. 793/2000 [5], zriadilo pre spoločenstvo zodpovedajúce vykonávacie právne predpisy. (3) Komisia uzavrela rokovania ohľadom dohody vo forme výmeny listov medzi Európskym spoločenstvom a Ruskou federáciou, ktorou sa zriaďuje systém dvojitej kontroly bez množstvových obmedzení, pokiaľ ide o vývoz niektorých výrobkov z ocele z Ruskej federácie do Európskeho spoločenstva, ROZHODLA TAKTO: Článok 1 1. Dohoda vo forme výmeny listov medzi Európskym spoločenstvom a Ruskou federáciou, ktorou sa zriaďuje systém dvojitej kontroly bez množstvových obmedzení, pokiaľ ide o vývoz niektorých výrobkov z ocele z Ruskej federácie do Európskeho spoločenstva sa týmto v mene Európskeho spoločenstva schvaľuje. 2. Text dohody je priložený k tomuto rozhodnutiu. Článok 2 Predseda Rady sa týmto splnomocňuje určiť oprávnenú/-é osobu/-y na podpísanie dohody vo forme výmeny listov uvedenej v článku 1 tak, aby zaväzovala spoločenstvo. V Bruseli 18. februára 2003 Za Radu predseda N. Christodoulakis [1] Ú. v. ES L 327, 28.11.1997, s. 3. [2] Ú. v. ES L 300, 4.11.1997, s. 36. [3] Ú. v. ES L 96, 18.4.2000, s. 44. [4] Ú. v. ES L 300, 4.11.1997, s. 1. [5] Ú. v. ES L 96, 18.4.2000, s. 1. --------------------------------------------------
Úradný vestník L 239 , 25/09/2003 S. 0001 - 0001



Rozhodnutie Rady 2003/663/SZBP z 10. decembra 2002 o uzavretí dohôd medzi Európskou úniou a Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o účasti týchto štátov na Policajnej misii Európskej únie (EUPM) v Bosne a Hercegovine RADA EURÓPSKEJ ÚNIE, so zreteľom na Zmluvu o založení Európskej únie, a najmä na jej článok 24, so zreteľom na odporúčanie predsedníctva, keďže: (1) Rada prijala 11. marca 2002 jednotnú akciu 2002/210/SZBP o Policajnej misii Európskej únie [1]. (2) Článok 8 ods. 3 uvedenej jednotnej akcie ustanovuje, že na podrobné ustanovenia, ktoré sa týkajú účasti tretích štátov na EUPM sa vzťahujú dohody podľa článku 24 Zmluvy o Európskej únii. (3) Podľa rozhodnutia Rady zo 14. októbra 2002, ktorým sa predsedníctvo oprávňuje začať rokovania, predsedníctvo vyjednalo dohody s Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o ich účasti na EUPM. (4) Tieto dohody by sa mali schváliť, ROZHODLA TAKTO: Článok 1 Dohody medzi Európskou úniou a Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o účasti týchto štátov na Policajnej misii Európskej únie (EUPM) v Bosne a Hercegovine sa týmto schvaľuje v mene Európskej únie. Znenia týchto dohôd sú pripojené k tomuto rozhodnutiu. Článok 2 Predseda Rady sa týmto oprávňuje vymenovať osobu(-y) splnomocnenú(-é) na podpísanie týchto dohôd tak, aby sa stali záväznými pre Európsku úniu. Článok 3 Toto rozhodnutie sa uverejní v Úradnom vestníku Európskej únie. Článok 4 Toto rozhodnutie nadobúda účinnosť dňom jeho uverejnenia. V Bruseli 10. decembra 2002 Za Radu predseda P. S. Møller [1] Ú. v. ES L 70, 13.3.2002, s. 1. --------------------------------------------------
Úradný vestník L 234 , 20/09/2003 S. 0022 - 0022



Rozhodnutie Rady 2003/662/SZBP z 26. mája 2003 o uzavretí dohody medzi Európskou úniou a Tureckou republikou o účasti Tureckej republiky v ozbrojených silách pod vedením Európskej únie v bývalej Juhoslovanskej republike Macedónsko RADA EURÓPSKEJ ÚNIE, so zreteľom na Zmluvu o založení Európskej únie, a najmä na jej článok 24, so zreteľom na odporúčanie predsedníctva, keďže: (1) Rada 27. januára 2003 prijala jednotnú akciu 2003/92/SZBP o vojenskej operácii Európskej únie v bývalej Juhoslovanskej republike Macedónsko [1]. (2) Článok 8 tejto jednotnej akcie ustanovuje, že podrobné úpravy, ktoré sa týkajú účasti tretieho štátu sú predmetom dohody podľa článku 24 Zmluvy o Európskej únii. (3) Podľa rozhodnutia Rady z 18. marca 2003, ktorým sa generálny tajomník/vysoký splnomocnenec splnomocňuje začať rokovania, generálny tajomník/vysoký splnomocnenec vyjednal s Tureckou republikou dohodu o účasti Tureckej republiky v ozbrojených silách pod vedením Európskej únie v bývalej Juhoslovanskej republike Macedońsko. (4) By sa táto dohoda mala schváliť, ROZHODLA TAKTO: Článok 1 Dohoda medzi Európskou úniou a Tureckou republikou o účasti Tureckej republiky v ozbrojených silách pod vedením Európskej únie v bývalej Juhoslovanskej republike Macedónsko sa týmto schvaľuje v mene Európskej únie. Znenie dohody je pripojené k tomuto rozhodnutiu. Článok 2 Predseda Rady sa týmto oprávňuje vymenovať osobu(-y) splnomocnenú(-é) na podpísanie dohody tak, aby sa stala záväznou pre Európsku úniu. Článok 3 Toto rozhodnutie sa uverejní v Úradnom vestníku Európskej únie. Článok 4 Toto rozhodnutie nadobúda účinnosť dňom jeho prijatia. V Bruseli 26. mája 2003 Za Radu predseda G. Drys [1] Ú. v. EÚ L 34, 11.2.2003, s. 26. --------------------------------------------------
Úradný vestník L 280 , 30/10/2003 S. 0021 - 0021



Rozhodnutie Komisie z 28. októbra 2003, ktorým sa mení a dopĺňa rozhodnutie 2003/526/ES o ochranných opatreniach vzťahujúcich sa na klasický mor ošípaných v Belgicku, Francúzsku, Nemecku a Luxembursku (oznámené pod číslom dokumentu C(2003) 3943) (Text s významom pre EHP) (2003/772/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách pri obchodovaní s niektorými živými zvieratami a živočíšnymi výrobkami v rámci spoločenstva s cieľom dobudovania vnútorného trhu [1], naposledy zmenenú a doplnenú smernicou Európskeho parlamentu a Rady 2002/33/ES [2], najmä na jej článok 10 ods. 4, keďže: (1) Vzhľadom na výskyt klasického moru ošípaných v určitých častiach Belgicka, Nemecka, Francúzska a Luxemburska prijala Komisia niekoľko rozhodnutí, najmä rozhodnutie 2003/526/ES [3]. (2) Na základe súčasnej epidemiologickej situácie je primerané predĺžiť platnosť opatrení prijatých rozhodnutím 2003/526/ES do 30. apríla 2004. (3) Rozhodnutie 2003/526/ES by sa preto malo príslušne zmeniť a doplniť. (4) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 V článku 11 rozhodnutia 2003/526/ES sa slová "30. októbra 2003" nahrádzajú slovami "30. apríla 2004". Článok 2 Toto rozhodnutie je adresované členským štátom. V Bruseli 28. októbra 2003 Za Komisiu David Byrne člen Komisie [1] Ú. v. ES L 224, 18.8.1990, s. 29. [2] Ú. v. ES L 315, 19.11.2002, s. 14. [3] Ú. v. ES L 183, 22.7.2003, s. 46. --------------------------------------------------